CELEX: 32022D0753
Language: sk
Date: 2022-05-16 00:00:00
Title: Rozhodnutie Rady (SZBP) 2022/753 zo 16. mája 2022, ktorým sa mení rozhodnutie (SZBP) 2019/938 na podporu procesu budovania dôvery, ktorý má viesť k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe

17.5.2022   
               
               
                  SK
               
               
                  Úradný vestník Európskej únie
               
               
                  L 138/15
               
            
         ROZHODNUTIE RADY (SZBP) 2022/753
         zo 16. mája 2022,
         ktorým sa mení rozhodnutie (SZBP) 2019/938 na podporu procesu budovania dôvery, ktorý má viesť k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej články 28 ods. 1 a 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 6. júna 2019 prijala rozhodnutie (SZBP) 2019/938 (1).
                  
               
                     (2)
                  
                  
                     V rozhodnutí (SZBP) 2019/938 sa vykonávacie obdobie činností uvedených v jeho článku 1 stanovilo na 36 mesiacov od dátumu uzavretia dohody o financovaní uvedenej v jeho článku 3 ods. 3
                  
               
                     (3)
                  
                  
                     Vykonávajúci partner, Inštitút Organizácie Spojených národov pre výskum v oblasti odzbrojenia, požiadal, aby sa uvedené vykonávacie obdobie predĺžilo o 12 mesiacov, teda do 10. júla 2023, a to vzhľadom na oneskorenie vo vykonávaní projektových činností podľa rozhodnutia (SZBP) 2019/938, ku ktorému došlo v dôsledku pandémie ochorenia COVID-19.
                  
               
                     (4)
                  
                  
                     Pokračovanie činností uvedených v článku 1 rozhodnutia (SZBP) 2019/938 do 10. júla 2023 nemá nijaký vplyv na finančné zdroje do 10. júla 2023.
                  
               
                     (5)
                  
                  
                     Rozhodnutie (SZBP) 2019/938 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V rozhodnutí (SZBP) 2019/938 sa článok 5 ods. 2 nahrádza takto:
            
               
                  „2.   Toto rozhodnutie stráca účinnosť 10. júla 2023.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 16. mája 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2019/938 zo 6. júna 2019 na podporu procesu budovania dôvery, ktorý má viesť k vytvoreniu zóny bez jadrových zbraní a všetkých ostatných zbraní hromadného ničenia na Blízkom východe (Ú. v. EÚ L 149, 7.6.2019, s. 63).